มาวันนี้เพราะมีที่มา ปกติผมก็ใช่ว่าจะเป็นคนชอบทานสายหวานจำพวกขนมหรือน้ำผลไม้อะไรอยู่แล้ว แต่เหตุที่มาวันนี้เพราะได้รับแจ้งจากวงในเชียงใหม่ว่ารูปของเราได้ Photo of the day ก็เลยอาสาไปรับเองที่ออฟฟิตก็แล้วกัน จะได้ไม่ต้องส่งไปที่บ้าน เพราะไม่รู้ว่าเมื่อไหร่จะได้ขึ้นมาอีก ทางทีมงานแจ้งมาว่าอยู่แถวๆ โครงการราชดำเนิน หาเท่าไหร่ก็หาไม่เจอ สรุปแล้วโครงการนี้อยู่ตรงข้ามประตูท่าแพ (ด้านใน) นั่นเอง เลี้ยวรถเข้าถนนไป โครงการนี้อยู่ทางขวามือ ร้านนี้อยู่ด้านหน้าโครงการเลย จอดรถแล้วพี่ รปภ. บอกว่า ต้องซื้อของในโครงการแล้วปั้มบัตรจอดรถถึงจะจอดฟรีครับ ไม่งั้นเสีย 50 บาท ร้านนี้เลยรับเคราะห์ไป 5555 เป็นที่มาของเครื่องดื่มแก้วนี้ครับ

     จอดรถแล้วก็เอาให้คุ้มหน่อยสั่งเป็นสตอเบอรี่ปั่น แก้วละ 59 บาท แก้วสวยดูดีมีระดับ รสชาติก็ค่อนข้างชอบเลยอร่อย ชอบมาก ปั่นมาจอดเนียน ไม่เปรี้ยวหรือหวานจนเกินไป สดชื่นขึ้นมาทันที วันนี้ขอเป็นสายหวานสักวันนึงครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (#970)